కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇండోర్ టెస్టులో రెండో రోజు ముగిసిన ఆట.. భారత్ ఆధిక్యం 343
బంగ్లాదేశ్‌పై ఇండోర్ టెస్టులో విజయానికి టీమిండియా బాటలు వేసుకుంది. మయాంక్ అగర్వాల్ డబుల్ సెంచరీ బాదడంతో ఇప్పటికే భారత్ జట్టు 343 పరుగుల ఆధిక్యంలో కొనసాగుతోంది.
Samayam Telugu | Updated:
Nov 15, 2019, 06:34PM IST
Mayank Agarwal double century
ఇండోర్ టెస్టుపై పట్టు బిగించిన టీమిండియా
డబుల్ సెంచరీ బాదిన ఓపెనర్ మయాంక్ అగర్వాల్
ఈరోజు ఆట ముగిసే సమయానికి భారత్ 493/6
ఇప్పటికే 343 పరుగుల ఆధిక్యంలో భారత్
భారత్, బంగ్లాదేశ్ మధ్య ఇండోర్ వేదికగా జరుగుతున్న తొలి టెస్టు మ్యాచ్‌లో రెండో రోజు ఆట ముగిసింది. ఓవర్‌నైట్ స్కోరు 86/1తో శుక్రవారం తొలి ఇన్నింగ్స్‌ని ప్రారంభించిన టీమిండియా.. ఓపెనర్ మయాంక్ అగర్వాల్ (243: 330 బంతుల్లో 28x4, 8x6) డబుల్ సెంచరీ బాదడంతో 493/6తో తిరుగులేని స్థితిలో ఈరోజు ఆటని ముగించింది. ప్రస్తుతం క్రీజులో రవీంద్ర జడేజా (60: 76 బంతుల్లో 6x4, 2x6), ఉమేశ్ యాదవ్ (25 బ్యాటింగ్: 10 బంతుల్లో 1x4, 3x6) ఉండగా.. టీమిండియా 343 పరుగుల తొలి ఇన్నింగ్స్ ఆధిక్యంలో కొనసాగుతోంది. బంగ్లాదేశ్ మొదటి ఇన్నింగ్స్‌లో 150 పరుగులకే ఆలౌటైన విషయం తెలిసిందే.
India Double Centuries: ఔరా టీమిండియా.. వరుసగా 4 టెస్టుల్లో 4 డబుల్ సెంచరీలు
ఈరోజు మ్యాచ్‌లో మయాంక్ అగర్వాల్ ఆటే హైలైట్‌గా నిలిచింది. తొలి సెషన్‌లో చతేశ్వర్ పుజారా (54: 72 బంతుల్లో 9x4)తో కలిసి ఆచితూచి ఆడిన మయాంక్ అగర్వాల్.. రెండో సెషన్‌లో గేర్ మార్చి బౌండరీల మోత మోగించాడు. కెప్టెన్ విరాట్ కోహ్లీ డకౌటైన తర్వాత మయాంక్ మరింత బాధ్యతగా ఆడటం కనిపించింది. నాలుగో వికెట్‌కి వైస్ కెప్టెన్ అజింక్య రహానె (86: 172 బంతుల్లో 9x4)తో కలిసి 190 పరుగుల భాగస్వామ్యం నెలకొల్పిన మయాంక్ అగర్వాల్.. 183 బంతుల్లో సెంచరీ, 304 బంతుల్లో డబుల్ సెంచరీ మార్క్‌ని అందుకున్నాడు. టెస్టు కెరీర్‌లో మయాంక్‌కి ఇది రెండో ద్విశతకంకాగా.. నాలుగు టెస్టుల వ్యవధిలోనే ఈ రెండూ నమోదు చేయడం విశేషం. దక్షిణాఫ్రికాతో ఇటీవల విశాఖపట్నం వేదికగా జరిగిన తొలి టెస్టులో ఈ ఓపెనర్ ద్విశతకం బాదిన విషయం తెలిసిందే.
Read More: సిక్స్‌తో మయాంక్ అగర్వాల్ డబుల్ సెంచరీ
వ్యక్తిగత స్కోరు 196 వద్ద సిక్స్‌ బాదిన మయాంక్ అగర్వాల్.. డబుల్ సెంచరీ తర్వాత వరుసగా భారీ షాట్లు ఆడేసి స్కోరు బోర్డుని పరుగులెత్తించాడు. కానీ.. జట్టు స్కోరు 432 వద్ద మెహదీ హసన్ బౌలింగ్‌లో సిక్స్ కొట్టబోయి బౌండరీ లైన్ వద్ద ఫీల్డర్ అబు జాయెద్ చేతికి చిక్కాడు. దీంతో.. భారీ ఇన్నింగ్స్‌కి తెరపడగా.. ఆ తర్వాత వచ్చిన ఉమేశ్ యాదవ్ వరుస సిక్సర్లతో భారత్ స్కోరుని 500 సమీపానికి చేర్చాడు. శనివారం తొలి సెషన్‌లో కాసేపు బ్యాటింగ్ చేసిన తర్వాత టీమిండియా తొలి ఇన్నింగ్స్‌ని డిక్లేర్ చేసే సూచనలు కనిపిస్తున్నాయి.
IND vs BAN 1st Test LIVE Score బోర్డు కోసం క్లిక్ చేయండి..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.